《次蒋颖叔韵》
宋代·李孝博

维舟亭下号三湾，万叠青山一水间。偏爱澄江照天碧，飞来几片白云闲。

作者简介：李孝博，字叔升，一作叔师（《金石续编》卷一六）。神宗熙宁十年（一○七七），提举永兴军、秦凤路折纳，改提举秦凤等路常平（《续资治通鉴长编》卷二八三、二九四）。哲宗元祐七年（一○九二）为都水监南外丞（同上书卷四七六）。历知楚州、提点广东刑狱。绍圣四年（一○九七）为大理寺少卿（同上书卷四九○）。事见《苏轼诗集》卷三五《次韵苏伯固游蜀冈送李孝博奉使岭表》。今录诗二首。